Document ID: /roh_data/filtered/fineweb-2-filterrobots_roh.jsonl.gz/73145

L’engaschament da Mirko Pianta sa cumpona d'in engaschi da 60% per la gestiun e da 40% dal svilup regiunal. Sper la gestiun operativa da la regiun cumpiglia il pensum er la gestiun dal persunal, incumbensas administrativa e la participaziun al svilup da la strategia regiunala. Er la collavuraziun en connex cun il plan directiv da la regiun tutga tar il pensum dal manader.
Premissas optimalas
Actualmain lavura Mirko Pianta tar l’administraziun communala a Tavau sco manader da l'Uffizi da la populaziun e dal stab directiv communal. El ha gia lavurà tar differents uffizis chantunals en ils secturs d’administraziun da persunal e finanzas sco er informatica e logistica. L'um da 48 onns ch'abitescha a Domat ademplescha uschia las premissas per la lavur tar la regiun Alvra.